Nyeste Skilderie af Kiøbenhavn, 1829-08-25
Det nu værende store og anselige Alter er forfærdiget 1661 og efter da brugelig gothisk Architectur udført. Efter alle Kienderes Omdømme er dette Alter udarbeidet prægtigt og kostbart, og tillige giver Kirken en særdeles anseelig Zirat. Dette Alter og Altertavlen, hvis Figurer forestille syv Scener af den bibelske Historie, er forarbeidet af Billedhugger Abel Schrøder i Nestved, og ihenseende til Arbeidets Nethed og Finhed har næppe sin Lige i Danmark. Til dette Alter med Altertavle at bekoste blev givet 1661 af Borgemester Jørgen Nielsen 75 Slettedal., Aar 1663 af Kong Frederik 3die 171 Sldl. 42 Skl. - 1664 af ViceAdmiral Bjørnsen 50 Sldl. Bag ved Altertavlen er malet en Inskription, som korteligen indeholder Kirkens Historie, og hvo der ved samme have været Præster fra Begyndelsen til 1665, men siden er Tavlens Jndhold fortsat til 9 Apr. 1702. Den læses i Thurahs Havn. hod. S. 287, og hos Holck, dog kun til 1665.) Hele Alteret tilligemed Prædikestolen og Orgelværket er forfærdiget af Egetræ, og havde alle tre i mange Aar Egetræets naturlige Farve, men 1739 bleve de opmalede og anstrøgne med brandguul Oliefarve, ligesom de kongelige danske Orlogskibe paa Speilet og Gallionen ere anstrøgne, uden mindste Forgyldning, hvilken harmoniske Maling giver Kirken en langt større Lustre, end man fraværende skulde forestille sig." Jernværket ved Knæfaldet om Alteret er gjort af Nagelsmed Christen Sørensen paa Bremerholm, og af ham med hans Hustrue givet dertil 1678. Til Alteret hører følgende vasa sacra: Tvende store Sølvkander. Den største veier 290 1/2 Lod og holder 8 Potter. Den er 1717 omgjort paa Kirkens Bekostning, saaledes som følgende Indskrift viser: Ao. 171, er denne Alterkande, efter Kirkens høje Patrons Ordre, gjort og forfærdiget paa Kirkens Bekostning af en Sølvkande paa 120, Lod 12 lødig, som Karen sal. Jep Andersens, fordum Borgerske udi Malm, havde foræret til Bremerholms Kirke Ao. 1662 d. 20 Juni, saa og af en rund Sølvskaal med Laag, vægtig 135 Lod, holdt 13 1/4 lødig, given til Bremerholms Kirke Ao. 1704 af forrige kongel. Majestæts Skipperlaug. Paa Laaget stod skrevet, kongel. Majestæts Velkomst Ao. 1638, hvortil af Kirkens Middel er lagt 28 Lod Sølv. Veier saa denne Kande 290 1/2 Lod og holder 8 Potter. Paa den mindre SølvKande, som holder 4 Potter og veier 174 Lod, staaer: Hans Svendsen 1694. Til Alteret er ligeledes to forgyldte Sølvkalke, den større vejer 96 Lod; den mindre, som veier 43 Lod, har følgende Indskrift: Ao. 1618 Nytaarsdag haver Anders Olsen, kongel. Majestæts Renteskriver, foræret denne Kalk og Disk til Holmens Kirke. Endeligen hører og til Alteret to Kirkebrøds Æsker; den større veier 69 Lod med Indskrift: Dit Alter til Zirat, dito Navn til Tak og Ære, skal dette Brødhuus dig o Jesu skienket være fra Oluf Leth, som er dit Huses Klokkere, og Bodil Bonnix; til dem begge naadig see, Ao. 1711, den mindre Brødæske, eller Sølvskrin til Kirkebrød, veier 28 Lod, er given 19 Juni 1728 af en Ubekjendt, og var sat paa Alteret om Morgenen førend Høimessetjenesten begyndtes; i samme lidet Sølvskrin laae en Seddel, hvorpaa var skrevet, at det var givet til Alteret til at gjemmeKirkebrød udi. (Hoffman 9 D. S. 282.) Til Alteret høre to smukke Tavler, som ikkun bruges paa Høitiderne allene at ombæres. Paa den ene, forfærdiget af Skildpadde og Sølv, sees paa den forreste Side Kong Christian 4des Portrait i Mi natur, med Sølvramme, hvorpaa staaer, TempliFundator & Autor. Derunder et Skib med fulde Seil, fra hvilket Penge kastes ud til En, som staaer paa Landet, og derunder følgende Ord: Holdt Skipper, holdt, Stryg Seilet ned, kast Anker udfor Borde; Og sig os af din Sejlings Meed, Jfald vi med dig torde; For Præsten jeg veed Skib nu føre, Hans Sold heri at sanke, Af dem, som Prædiken her høre, Og see hvad der vil vanke. Holdt Skipper, holdt, vi med dig vil. Vi og vor Andeel reder For Guds Ord, som her høres til, af dem som for os beder. Far Skipper, far, I Jesu Navn din Ladning ind at hente, Far lykkeligen i den Havn med Kapital og Rente, Bag paa Tavlen er en Sølvplade, hvorpaa er udstukken en Aftegning af Kirken, tilligemed en Deel dertil gaaende eller kjørende Kirkefolk. Esaiæ 60. 8. Esaiæ 11. 3. Den anden af disse Tavler er gjort af Skildpadde og Elfenbeen, med Sølvplader, givet af Christen Sørensen, Nagelsmed paa Bremerholm, og Hustrue Aar 1679.